CELEX: 62016CN0155
Language: ro
Date: 2016-03-16 00:00:00
Title: Cauza C-155/16: Cerere de decizie preliminară introdusă de Cour de cassation (Franța) la 16 martie 2016 – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt/Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine

6.6.2016   
            
            
               RO
            
            
               Jurnalul Oficial al Uniunii Europene
            
            
               C 200/9
            
         Cerere de decizie preliminară introdusă de Cour de cassation (Franța) la 16 martie 2016 – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt/Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   (Cauza C-155/16)
   (2016/C 200/14)
   Limba de procedură: franceza
   
      Instanța de trimitere
   
   Cour de cassation
   
      Părțile din procedura principală
   
   
      Recurente: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt
   
      Intimate: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   
      Întrebările preliminare
   
   
               1)
            
            
               Articolul 1 din Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (1) trebuie interpretat în sensul că asociații de drept privat create de organizațiile profesionale vizate pentru a încheia contracte privind efectuarea prestațiilor de ecarisaj a căror finanțare revine membrilor acestor organizații, care plătesc contribuții în acest scop, trebuie calificate drept organisme de drept public, în raport cu criteriul potrivit căruia astfel de organisme trebuie create pentru îndeplinirea în mod expres a cerințelor de interes general, de altă natură decât industrial sau comercial?
            
         
               2)
            
            
               Articolul 1 din Directiva 2004/18/CE, citată anterior, trebuie interpretat în sensul că asociațiile astfel descrise îndeplinesc, în special cele care încasează contribuții obligatorii, criteriul calificării drept organisme de drept public privind existența unui control al gestiunii lor exercitat de autoritățile publice, din moment ce acest control economic și financiar exercitat de stat este un control extern privind activitatea economică și gestiunea financiară a întreprinderilor și organismelor care sunt supuse acestuia și are drept obiect analizarea riscurilor și evaluarea performanțelor acestor întreprinderi și organisme, protejând interesele patrimoniale ale statului, și, pentru îndeplinirea misiunii sale, agentul responsabil de exercitarea controlului are toate competențele de investigare cu privire la documente și la fața locului, întreprinderea sau organismul controlat este obligat să îi comunice toate informațiile necesare pentru îndeplinirea misiunii sale, inclusiv a celor care privesc filialele incluse în cadrul său de consolidare, acesta solicită, dacă este cazul, toate informațiile suplimentare, că acesta a participat, cu vot consultativ, la ședințele consiliului de administrare sau de supraveghere sau ale organului de deliberare și ale comitetelor și comisiilor pe care le poate constitui, acesta poate asista la ședințele comitetelor, ale comisiilor și ale tuturor organelor consultative existente în cadrul întreprinderii sau organismului, precum și la adunările generale și că primește, în aceleași condiții ca și membrii lor, convocările, ordinile de zi și orice alte documente care trebuie transmise înaintea fiecărei ședințe?
            
         
      (1)  JO L 134, p. 114, Ediție specială, 6/vol. 8, p. 116.